ปลดฟ้าผ่า!”John Flannery”หลุดตำแหน่งCEO “General Electric” บริหารงานแย่ทำหุ้นร่วงเกิน 50%
ปลดฟ้าผ่า! "John Flannery" หลุดตำแหน่ง CEO "General Electric" หลังบริหารงานแย่ทำหุ้นร่วงเกิน 50%
2 ต.ค. 2561

ผู้สื่อข่าวรายงานว่า บริษัทผู้ผลิตสินค้าอิเลคทรอนิคส์และอุตสาหกรรมรายใหญ่ของสหรัฐฯ General Electric Co หรือ GE ประกาศปลดนาย John Flannery พ้นจากตำแหน่ง Chief Executive Officer ภายหลังจากไม่ประสบความสำเร็จในการบริหารงาน พร้อมทั้งได้ทำการแต่งตั้งนาย Larry Culp ขึ้นดำรงตำแหน่งดังกล่าวแทน โดยมีผลในทันที
โดยก่อนหน้านี้บอร์ดบริหารของ GE ได้รับการเรียกร้องให้ปลดนาย Flannery เนื่องจากไม่สามารถแก้ไขปัญหาต่างๆ ของบริษัทได้อย่างรวดเร็วและทันท่วงที นอกจากนี้ตลอดระยะเวลากว่า 1 ปี ที่นาย Flannery ดำรงตำแหน่ง CEO นั้น ราคาหุ้นของ GE ได้ปรับตัวลดลงเกินกว่าร้อยละ 50 จากความกังวลด้านความสามารถในการทำกำไร รวมถึงการดำรงฐานะกระแสเงินสดของบริษัท หลังจากไม่สามารถบรรลุเป้าหมายที่เคยคาดไว้ได้ ส่วนหนึ่งเป็นผลมาจากธุรกิจด้าน power ที่ได้รับผลกระทบจากอุปสงค์ในตลาดโลกที่ปรับลดลงอย่างมีนัยสำคัญ
อนึ่ง แหล่งข่าวระบุว่าบอร์ดบริหารได้ทำการเลือกนาย Culp เนื่องจากเล็งเห็นว่าเป็นบุคคลที่จะเร่งให้ GE มีการเปลี่ยนแปลงโครงสร้างองค์กรจากที่มีลักษณะเป็น bureaucracy ซึ่งนาย Culp เป็นคนนอกที่เพิ่งจะเข้าร่วมบอร์ดบริหารเมื่อปีที่แล้ว พร้อมทั้งได้รับการคาดการณ์ว่าจะดำเนินกลยุทธ์การ spin off ธุรกิจด้าน health care และเน้นไปที่ธุรกิจด้าน power และ aviation ต่อไป